**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

**Яуап:** Хикәйә, текст.

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.* ***Уның*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Бында*** *эшләүселәрҙең күҙәтеүе аҫтында бөтә йәнлектәр һәм* ***ҡоштар*** *йәшәй. Ғалимдар* ***уларҙың*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр. Өфө – Башҡортостандың баш ҡалаһы. Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

***Яуап:*** *Өфө-Башҡортостандың баш ҡалаһы.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

***Яуап: Матур әҙәбиәт стиле.***

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш, ҡолау, яратыу, ваҡыт, матур, сабый.*

***Яуап:*** *Йәштәш-тиңдәш, тиҫтер, ҡорҙаш. Доминанта-йәштәш.*

*Ҡолау-йығылыу, тәгәрәү, ауыу, тәкмәсеү. Доминанта-тәгәрәү.*

*Ваҡыт-мәл, саҡ, осор, миҙгел, дәүер, заман. Доминанта-ваҡыт.*

*Матур-һылыу, күркәм, сибәр, нәфис, зифа. Доминанта-матур.*

*Сабый-бала, бәпес. Доминанта-матур.*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара-****икеһе бер ҡалып***

*Душа нараспашку-* ***асыҡ күңелле***

*Глаза на мокром месте-* ***илаҡ, илап бара торған***

*Сыграть в ящик-* ***вафат булыу***

*Кот наплакал –* ***бик аҙ, тырнаҡ осондай***

*Бить баклуши –* ***ел ҡыуыу, эт һуғарыу***

*Пристал как банный лист –* ***йәнгә тейҙе, һағыҙаҡ кеүек йәбеште***

*Водить за нос –* ***төп башына ултыртыу***

*Выеденного яйца не стоит –* ***һуҡыр бер тин дә тормай***

*На душе кошки скребут –* ***эс көтөрләү***

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан, борсаҡ сәсә, тирмәне шәп тарта, теш ҡайрау, ҡойороҡ болғау, мамай заманында, дөйә ҡойроғо ергә еткәс.*

***Яуап:*** *Алты барып йәйәү ҡайтҡан-* ***эше үңманы***

*Борсаҡ сәсә-* ***маҡтаныу мәғәнәһендә***

*Тирмәне шәп тарта-* ***ашауға бик шәп***

*Теш ҡайрау-* ***асыу һаҡлап, уҫал ниәт тотоу***

*Ҡойороҡ болғау-* ***түрәләр,******хәлле кешеләр алдында ярамһаҡланыу***

*Мамай заманында-****әллә ҡасан, бик күптәнге булған хәл***

*Дөйә ҡойроғо ергә еткәс-****булмай, тормошҡа ашмай торған хәл тураһында***

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Боронғо,арыҫлан, етмеш, мөхәббәт, ҡурҡаҡ, алмашсы.*

***Яуап:*** *Бо-рон-ғо(асыҡ, ябыҡ, асыҡ ижектәр)*

*А-рыҫ-лан(асыҡ, ябыҡ, асыҡ ижектәр)*

*Ет-меш(ябыҡ, ябыҡ ижектәр)*

*Мө-хәб-бәт(асыҡ, ябыҡ, ябыҡ ижектәр)*

*Ҡур-ҡаҡ(ябыҡ, ябыҡ ижектәр)*

*Ал-маш-сы(ябыҡ, ябыҡ, асыҡ ижектәр)*

1. ***Ҡара диңгеҙ*** *һүҙенең яһалышын аңлатып яҙырға?*

***Яуап:*** *Ҡушма һүҙ. Беренсе һүҙ әйберҙең билдәһен белдереп килгән парлы һүҙҙәр айырым яҙыла.*

1. ***Юлдаш, ҡурайсы һүҙҙәренең ялғау төрөн билдәләгеҙ?***

***Яуап:*** *Һүҙ үҙгәртеүсе төрө.*

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

***Яуап:*** *Бында яңғыҙлыҡ исемдәр аҙаштарҙы түгел, ә төркөмдәге кешеләрҙе белдерә.*

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

***Яуап***: Төп килештә.

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

***Яуап:*** Исемдән килгәндәр.

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

***Яуап: Бөтә килештә лә һаҡлана.***

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

***Яуап:****Уға-күрһәтеү алмашы.*

*Һәр-билдәләү алмашы.*

*Ошо-күрһәтеү алмашы.*

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

***Яуап:*** *Ҡушма ҡылымдар.*

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

**Яуап:** Бойороҡ һөйләм.

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

**Яуап:** Башҡортостаным-төп килештә, эйә булып килгән.

Бүздәгем-төп килештә, эйә булып килгән.

Һағыштарымдан-сығанаҡ килештә, тултырыусы булып килгән.

Тыуған яҡтарым-төп килештә, хәбәр булып килгән.

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

***Яуап****: Омоформалар, лексик-грамматик омонимдар.*

1. Антоним, синоним, омоним һүҙлектәре ниндәй төркөмгә ҡарай?

**Яуап:** Лингвистик һүҙлектәргә ҡарайҙар.